CELEX: 22005D0020
Language: da
Date: 2005-02-08 00:00:00
Title: Afgørelse truffet af Det Blandede EØS-udvalg nr. 20/2005 den 8. februar 2005 om ændring af bilag XXI (statistikker) til EØS-aftalen

23.6.2005   
            
            
               DA
            
            
               Den Europæiske Unions Tidende
            
            
               L 161/46
            
         AFGØRELSE TRUFFET AF DET BLANDEDE EØS-UDVALG
   Nr. 20/2005
   den 8. februar 2005
   om ændring af bilag XXI (statistikker) til EØS-aftalen
   DET BLANDEDE EØS-UDVALG HAR -
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XXI til aftalen blev ændret ved afgørelse nr. 175/2004 truffet af Det Blandede EØS-udvalg den 3. december 2004 (1).
            
         
               (2)
            
            
               Kommissionens forordning (EF) nr. 642/2004 af 6. april 2004 om krav til præcision, der gælder for data indsamlet i henhold til Rådets forordning (EF) nr. 1172/98 om statistisk registrering af vejgodstrafikken (2), bør indarbejdes i aftalen.
            
         
               (3)
            
            
               Kommissionens forordning (EF) nr. 753/2004 af 22. april 2004 om gennemførelse af Europa-Parlamentets og Rådets beslutning 1608/2003/EF for så vidt angår statistikker om videnskab og teknologi (3) bør indarbejdes i aftalen -
            
         TRUFFET FØLGENDE AFGØRELSE:
   Artikel 1
   I bilag XXI til aftalen foretages følgende ændringer:
   
               1.
            
            
               Følgende punkt indsættes efter punkt 7f (Rådets forordning (EF) nr. 1172/98):
               
                           »7fa.
                        
                        
                           
                              32004 R 0642: Kommissionens forordning (EF) nr. 642/2004 af 6. april 2004 om krav til præcision, der gælder for data indsamlet i henhold til Rådets forordning (EF) nr. 1172/98 om statistisk registrering af vejgodstrafikken (EUT L 102 af 7.4.2004, s. 26).
                           Forordningens bestemmelser gælder i forbindelse med aftalen med følgende tilpasning:
                           Denne forordning gælder ikke for Island.«
                        
                     
         
               2.
            
            
               Følgende punkt indsættes efter punkt 29 (Europa-Parlamentets og Rådets beslutning 1608/2003/EF):
               
                           »30.
                        
                        
                           
                              32004 R 0753: Kommissionens forordning (EF) nr. 753/2004 af 22. april 2004 om gennemførelse af Europa-Parlamentets og Rådets beslutning 1608/2003/EF for så vidt angår statistikker om videnskab og teknologi (EUT L 118 af 23.4.2004, s. 23).«
                        
                     
         Artikel 2
   Den norske udgave af forordning (EF) nr. 642/2004 og den islandske og norske udgave af forordning (EF) nr. 753/2004, der offentliggøres i den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 9. februar 2005, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. februar 2005.
      
         
            På vegne af Det Blandede EØS-udvalg
         
         
            Formand
         
         Richard WRIGHT
      
   
   
      (1)  EUT L 133 af 26.5.2005, s. 29.
   
      (2)  EUT L 102 af 7.4.2004, s. 26.
   
      (3)  EUT L 118 af 23.4.2004, s. 23.
   
      (4)  Ingen forfatningsmæssige krav angivet.